Albin Friedrich Richard Möbusz

Albin Friedrich Richard Möbusz (pseŭdonimo Amo) (naskiĝis  en Dresdeno, mortis  en LübeckHistorio de Esperanto (Courtinat), Vol.III, pĝ.857) estis germana pedagogo, direktoro de reallernejo en Lubeko kaj de 1909 ĝis 1912 la vicprezidanto de Germana Esperanto-Asocio (GEA).

 Vivo 
eta|Domo kun la apartamento de Möbusz
Möbusz promociiĝis en 1897 en Lepsiko per studo "Über den Darmkanal der Anthrenus-Larve nebst Bemerkungen zur Epithelregeneration" kaj per ĝi akiris akademian gradon de "doktoro". Li publikigis plurajn pedagogiajn artikolojn kaj i.a. "Lernolibron de la kemio kaj mineralogio por mezaj kaj popolaj lernejoj" (1926). Li kunaŭtoris kolekton de studoj "La pedagogio de la nuntempo" por la klerigo de geinstruistoj (1912) kaj verkis festlibron okaze de la centjariĝo de la kleriga seminario por instruistoj en Lubeko "Hundert Jahre Lehrerbildung" (Cent jaroj de klerigado de instruistoj) (1907).

 Volapuko kaj Esperanto 
Möbusz iam eklernis la planlingvon Volapuko. Esperantisto li estis de 1901 (laŭ la Enciklopedio de Esperanto de 1934). Li faris multajn propagandajn paroladojn, gvidis multajn kursojn kaj fondis grupojn en la nordgermanaj urboj Lübeck, Flensburg, Schleswig, Kiel kaj Eutin. Möbusz estis vicprezidanto de GEA de 1909 ĝis 1912, prezidanto de la iama Nordalbinga Esperanto-Ligo de 1912 ĝis 1921 kaj prezidanto de la Lubeka Esperanto-Socio de 1908.

Li estis la motoro malantaŭ la 6-a Germana Esperanto-Kongreso de 1911 en Lubeko kaj eldonis festlibron aperinta okaze de la kongreso "Das Esperanto - ein Kulturfaktor" (Esperanto - kulturfaktoro). Pliaj eldonoj de la festlibro okazis kadre de la 7-a Germana Esperanto-Kongreso de 1913 en Dancigo kaj dum la sekvaj kongresoj, almenaŭ ĝis la 8-a eldono okaze de la 17-a Germana Esperanto-Kongreso en Potsdamo je la pentekosta semajnfino 1928.bildigo de la 8-a eldono de la festlibro "Das Esperanto - ein Kulturfaktor" okaze de la 17-a Germana Esperanto-Kongreso en Potsdamo je pentekosto 1928 

 Verkoj pri Esperanto (elekto) 
Domonstraciaj Tabeloj pri la konstruo de la lingvo Esperanto. Helpilo por propagandaj paroladoj kaj la Esperanta instruado, 1910.
 Katalogo de Esperanto-sigelmarkoj, 1912.
 Demonstraciaj tabeloj, 1912,
Das Esperanto - ein Kulturfaktor (1913), organizo;
 Esperantaj Instruleteroj, 1918-1920.
 Dokumentoj de Esperanto 1921,
 Esperanto-lernolibro por Germanoj, (5-a eld. 1924);
 Universala Esperanto-Lernolibro, 1926;

En la germana
Die Welthilfsprachc Esperanto. Eld. Germana Esperanto-Servo, Berlino 1921? 16 paga broŝureto 15 X 11 cm.
Vollstaendiges Lehrbuch der Welthilsspache Esperanto. 4-a korektita eldono. Ĉe Otto Nemich, München - Leipzig. 130 pĝ.

Möbusz krome verkis multajn artikolojn en kaj pri Esperanto en german-lingvaj gazetoj.

Recenzoj
Pri Demonstraciaj tabeloj

Pri Das Esperanto - ein Kulturfaktor.

Pri Vollstaendiges Lehrbuch der Welthilsspache Esperanto

Pri Universala Esperanto-Lernolibro

 Referencoj 

 Vidu ankaŭ 
 Prezidantoj de GEA

 Eksteraj ligiloj 

 Libroj kaj aliaj dokumentoj de kaj pri Albin Friedrich Richard Möbusz en la Kolekto por Planlingvoj kaj Esperantomuzeo 
 Germanlingvaj libroj de Albin Möbusz en KVK

Kategorio:Germanaj esperantistoj